Usmonxon Alimov hamon Moskvada davolanayotgani ma'lum qilindi

Qayd etilishicha, Moskva shahrida joylashgan klinikalardan birida davolayotgan O‘zbekiston musulmonlari idorasi raisi, muftiy Usmonxon Alimov o‘pka va qon-tomir kasalliklari, xususan o‘pka pnevmoniyasi bo‘yicha muolajalar olmoqda.
«Ayni kunlarda hazratning holatlari barqaror. Davolash tadbirlari tajribali shifokorlar tomonidan tibbiyot sohasining ilg‘or yutuqlarini qo‘llagan holda davom ettirilmoqda», deyiladi ma'lumotda. 
Joriy yil iyul oyi oxirlarida muftiy Usmonxon Alimov Moskva shahrida o‘pka-qon tomir kasalliklari muolajasini o‘tayotgani xabar berilgandi.
Undan oldin, Usmonxon Alimovning salomatligi to‘g‘risida internetda tarqalayotgan xabarlarga munosabat bildirilgandi. O‘zbekiston musulmonlari idorasi Kun.uz’ga muftiy Usmonxon Alimov salomatligini yaxshilash uchun navbatdagi davolanish muolajalarini olayotganini ma'lum qilgandi.